text: 22-årig overfaldet tidligt i morges 
  13 april 2013 kl. 11.48
  En 22-årig mand anmeldte i morges, at han var blevet overfaldet og bestjålet af nogle unge mennesker i Fredericia.
  Han ville imidlertid ikke hjælpe politiet med en opklaring.
  - Den 22-årig mand forklarede, at han var blevet slået af en flok unge mennesker, som også havde stjålet hans mobiltelefon samt sko. Men den 22-årig ønskede ikke at hjælpe politiet med at finde overfaldsmændene. Han ville kun anmelde overfaldet, så han kunne få dækket sine frastjålet ting gennem forsikringen, siger vagtchef Hans Hoffensetz fra Sydøstjyllands Politi til Fredericia Avisen.
  